Han satte flere personlige rekorder i utendørssesongen 2012, med seniorslegge (7,26 kg); ved Texas Relays kom han på 2.-plass med 65,09 meter, deretter kastet han 66,88 meter ved John Jacobs Invitational og 67,06 ved John McDonnell Invitational. Han vant slegge ved Big 12 Outdoor Championship, og ble med det Oklahoma State Universitys første vinner siden 1901. I juni vant han slegge ved det engelske U20-mesterskapet. Han representerte Storbritannia ved junior-VM i friidrett 2012 i Barcelona, men ble der slått ut i innledningsrunden med 67,46 meter og 25. beste resultat. Hans lengste kast utendørs i 2012 ble 67,56 meter, satt i Wigan 1. juli.